# МИНИСТЕРСТВО НА ЗЕМЕДЕЛИЕТО И ХРАНИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 11

от 25.07.2024 г.

**Р Е Ш Е Н И Е**

**№ КЗЗ – 11**

**от 25 юли 2024 година**

**ЗА: Утвърждаване на площадки и трасета за проектиране, промяна предназначението на земеделски земи за неземеделски нужди, включване на земеделски земи в границите на урбанизираните територии, разрешаване временно ползване на земеделски земи, отменяне, изменяне и потвърждаване на решения**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**1.** Променя предназначението на общо 18 703 кв. м земеделска земя, четвърта категория, поливна, общинска собственост, за изграждане на обект: „Футболно игрище, баскетболни и волейболни площадки, пътека за дълъг и висок скок, пътека за спринт, трибуни за зрители, съблекални с офис и кафене”, поземлен имот с идентификатор 06077.50.176 и 3 815 кв. м за осигуряване на транспортен достъп до основния обект, поземлен имот с идентификатор 06077.50.212 по КККР на с. Б., местност „ТРЪНОВИЦА“, община Р., област П., при граници, посочени в приложените регистър на засегнатите имоти и влязъл в сила ПУП – ПРЗ и ПП.

На основание чл. 30, ал. 2 от ЗОЗЗ за площта от 18 703 кв.м земеделска земя, се дължи местна такса, определена от Общинския съвет – Р..

***II. Променя предназначението в съответствие с § 2 от Допълнителните разпоредби на Закона за опазване на земеделските земи и Глава пета, Раздел V от Правилника за прилагане на Закона за опазване на земеделските земи, на земеделска земя, върху която е започнало или е извършено строителство, както следва:***

**2.** Променя предназначението на 11346 кв. м земеделска земя, пета категория, поливна, собственост на Община "М.", върху която е извършено строителство на обект: „Сграда с площ около 69 кв. м и стадион“, поземлен имот с идентификатор 66915.18.146 по КККР на с., местност „Вардалите“, община М., област П., при граници, посочени в приложените скица и влязъл в сила ПУП – ПРЗ.

Собственикът на земята да заплати местна такса, определена от общинския съвет на основание чл. 30, ал. 2 от Закона за опазване на земеделските земи и § 2, ал. 2 от Допълнителните разпоредби на Закона за опазване на земеделските земи.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**